Sverdhegre

Sverdhegre  (Agamia agami) er en monotypisk mellomstor art i hegrefamilien (Ardeidae), og eneste art i slekten Agamia. Arten finnes fra det østre Mexico og sørover gjennom Mellom-Amerika til det nordøstre Ecuador, nordlige Bolivia og det nordlige og sentrale Brasil i Sør-Amerika.

 Biologi 
Sverdhegre blir cirka  og veier typisk . Hunnen blir generelt noe mindre enn hannen. Arten har blåsvart ansikt og krone med lange karakteristiske blekblå kamfjær som vokser ut fra bakhodet. Kinnene og strupen er hvit. Det rødoransje nebbet er langt og sverdlignende, og den lange slangehalsen er kastanjefarget øverst og røykfarget blågrå nedover sidene, med ei sentral hvit stripe kantet av sort fra strupen og nedover mot brystet. På oversiden, vingene og stjerten er den glinsende mørkegrønn, mens buksiden er mer kastanjefarget. De relativt korte undere ekstremitetene er lys olivengrønne og blir først sorte, så grå i hekketiden.

Arten opptrer i myrlendt landskap, på grunner i innsjøer og langs elver i fuktig tropisk skog, sjelden også i noe tørrere skog, kroksjøer og på steder med mindre vannansamlinger, inkludert mangrovesumper i kyststrøk. Den er mest vanlig i lavlandet opp til , men i Venezuela opptrer den opp til . I Colombia (øst i Andes) er imidlertid arten registrert i høyder opp til .

Svært lite er kjent om matvanene til denne arten, som hovedsakelig eter småfisk, trolig cichlider (Aequidens) og (i Peru også) karpelakser (Triportheus, Astyanax). Den jakter føden solitært i grunne områder, enten ved å stå stille eller gjennom å bevege seg langsomt.

 Inndeling 
Inndelingen under følger HBW Alive og er i henhold til Martínez-Vilalta & Motis (2018). Norske navn på artene følger Norsk navnekomité for fugl og er i henhold til Syvertsen et al. (2008, 2017). Navn og beskrivelser i parentes er ikke offisielle, men kun foreløpige beskrivelser.

 Pelecaniformes, pelikanfugler
 Threskiornithidae, ibisfamilien
 Ardeidae, hegrefamilien (19 slekter, 69 arter)
 Zonerodius (monotypisk)
 Tigriornis (monotypisk)
 Tigrisoma (3 arter)
 Agamia (monotypisk)
 A. agami, sverdhegre (monotypisk)
 Cochlearius (monotypisk)
 Zebrilus (monotypisk)
 Botaurus (4 arter)
 Ixobrychus (10 arter)
 Gorsachius (3 arter)
 Calherodius (monotypisk)
 Nycticorax (5 arter)
 Nyctanassa (2 arter)
 Butorides (monotypisk)
 Ardeola (6 arter)
 Bubulcus (monotypisk)
 Ardea (14 arter)
 Syrigma (monotypisk)
 Pilherodius (monotypisk)
 Egretta (12 arter)
 Scopidae, skyggefuglfamilien
 Balaenicipitidae, treskonebbfamilien
 Pelecanidae, pelikanfamilien

Noter
 A. brachyrhyncha og A. plumifera ble tidligere regnet som underarter av A. intermedia (duskhegre), men disse er nå skilt ut som selvstendige arter. De er imidlertid ikke navngitt på norsk enda.
 Kritthegre og hvithalshegre ble tidligere av og til regnet til Ardea, men disse er nå plassert i Egretta

 Referanser 
Martínez-Vilalta, A. & Motis, A. (2018). Herons (Ardeidae). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. (retrieved from https://www.hbw.com/node/52203 on 6 June 2018).

Martínez-Vilalta, A., Motis, A., Kirwan, G.M. & Sharpe, C.J. (2018). Agami Heron (Agamia agami). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. (retrieved from https://www.hbw.com/node/52705 on 9 June 2018).

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-08-07

Syvertsen, P.O., M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider: http://www.birdlife.no/fuglekunnskap/navn/om.php

 Eksterne lenker 


Kategori:Hegrer